## Uredba o izmjenama i dopunama Uredbe o mjerilima za stambeno zbrinjavanje HRVI Domovinskog rata i članova obitelji poginuloga, umrloga, zatočenoga ili nestaloga hrvatskog branitelja

### NN 5/1998 (16.1.1998.), Uredba o izmjenama i dopunama Uredbe o mjerilima za stambeno zbrinjavanje HRVI Domovinskog rata i članova obitelji poginuloga, umrloga, zatočenoga ili nestaloga hrvatskog branitelja

# VLADA REPUBLIKE HRVATSKE

Na temelju članka 23. stavka 5. Zakona o pravima hrvatskih branitelja
iz Domovinskog rata i članova njihovih obitelji ("Narodne novine", broj
108/96), Vlada Republike Hrvatske je na sjednici održanoj 14. siječnja
1998. godine, donijela

## **UREDBU**

### **O IZMJENAMA I DOPUNAMA UREDBE O MJERILIMA ZA STAMBENO ZBRINJAVANJE HRVI DOMOVINSKOG RATA I ČLANOVA OBITELJI POGINULOGA, UMRLOGA, ZATOČENOGA ILI NESTALOGA HRVATSKOG BRANITELJA**

Članak 1.

U Uredbi o mjerilima za stambeno zbrinjavanje HRVI Domovinskog rata
i članova obitelji poginuloga, umrloga, zatočenoga ili nestaloga hrvatskog
branitelja ("Narodne novine", broj 36/97), u članku 8. stavku 3. točka
2. mijenja se i glasi:

"za dodjelu stambenog kredita:

- za kupnju stana ili obiteljske kuće,

- za izgradnju obiteljske kuće,

- za poboljšanje uvjeta stanovanja,

- za razliku u površini m2 između stambene površine koju koristi i odgovarajuće
stambene površine koja mu pripada,

- za nadogradnju obiteljske kuće - nastavak izgradnje obiteljske kuće."

U stavku 4. na kraju rečenice briše se točka i dodaju riječi: "za tekuću
godinu".

Članak 2.

U članku 12. stavku 1. točka 5. mijenja se i glasi:

"broj stradalih srodnika podnositelja zahtjeva (bračni drug, djeca,
roditelji, očuh i maćeha, posvojitelji, brat i sestra podnositelja zahtjeva
ili bračnog druga podnositelja zahtjeva), koji su poginuli, zatočeni ili
nestali, odnosno HRVI iz Domovinskog rata:

- jedan član 12 bodova

- dva člana 24 boda

- tri člana 36 bodova

- za svakog sljedećeg člana 20 bodova."

Članak 3.

U članku 14. stavak 1. mijenja se i glasi:

"Stambeni kredit može se dodijeliti za sljedeće namjene:

za dodjelu stambenog kredita:

- za kupnju stana ili obiteljske kuće,

- za izgradnju obiteljske kuće,

- za poboljšanje uvjeta stanovanja,

- za razliku u površini m2 između stambene površine koju koristi i odgovarajuće
stambene površine koja mu pripada,

- za nadogradnju obiteljske kuće - nastavak izgradnje obiteljske kuće."

Članak 4.

U članku 21. stavku 1. iza riječi: "kredita" dodaju se riječi: "osobama
iz članka 2. ove Uredbe".

U stavku 3. u prvom redu iza riječi: "kredita" dodaju se riječi: "iz
stavka 1. ovoga članka", a riječi: "stavka 1." zamjenjuju se riječima:
"stavka 2.", te u posljednjem redu riječi: "stavka 1." zamjenjuju se riječima:
"stavka 2.".

U stavku 4. riječi: "stavka 2." zamjenjuju se riječima: "stavka 3.".

Članak 5.

Članak 25. mijenja se i glasi:

"(1) HRVI Domovinskog rata i članovi obitelji poginuloga, umrloga, zatočenoga
ili nestalog hrvatskog branitelja kao vlasnici u ratu oštećenog ili uništenog
stambenog objekta stambeno se zbrinjavaju obnovom odgovarajuće stambene
površine sukladno Zakonu o obnovi i Zakonu o pravima hrvatskih branitelja
iz Domovinskog rata i članova njihovih obitelji.

(2) Odgovarajuća stambena površina u obnovi obiteljske kuće ili stana
IV., V. ili VI. stupnja oštećenja određuje se prema broju članova uže obitelji
osobe iz stavka 1. ovoga članka, i to 35 m2 za prvog člana obitelji, te
10 m2 za svakog sljedećeg člana obitelji, uključujući i pravo na ime osobe
poginuloga, umrloga, zatočenoga ili nestaloga hrvatskog branitelja.

(3) Obnova odgovarajuće stambene površine u ratu uništene obiteljske
kuće ili stana IV., V. ili VI. stupnja oštećenja sadrži, osim radova iz
članka 21. Zakona o obnovi, i dodatne završne radove koje organizira i
izvodi Ministarstvo razvitka i obnove prema mjerilima uređenim Pravilnikom
o standardima izgradnje i tehničke opremljenosti obiteljske kuće ili stana
koja se obnavlja radi stambenog zbrinjavanja HRVI Domovinskog rata i članova
obitelji poginuloga, umrloga, zatočenoga ili nestalog hrvatskog branitelja
(ličenje stolarije i zidova, ugradnja ili promjena dijela keramičkih pločica,
ugradnja podnih obloga, ugradnja ili izmjena dijela sanitarne armature,
ugradnja ili izmjena rasvjetnih tijela, izvedba ili popravak fasade i slični
radovi).

(4) Osobe iz stavka 1. ovoga članka kojima su do dana stupanja na snagu
ove Uredbe obiteljska kuća ili stan IV., V. ili VI. stupnja oštećenja obnovljeni,
odnosno koje su ostvarile pravo na obnovu na temelju konačnog rješenja
o pravu na obnovu ili na temelju ugovora o kreditu za obnovu ili ugovora
o obnovi, a obnovljena obiteljska kuća ili stan su manje površine od površine
iz stavka 2. ovoga članka ili ne udovoljavaju mjerilima izgrađenosti ili
opremljenosti iz Pravilnika iz stavka 3. ovoga članka, mogu ostvariti pravo
na jednokratnu novčanu potporu na ime razlike u izgrađenosti i tehničke
opremljenosti stana ili kuće. Izračun navedene razlike utvrđuje Ministarstvo
razvika i obnove sukladno odredbama navedenog Pravilnika.

(5) Jednokratne novčane potpore iz stavka 4. ovoga članka, pod istim
uvjetima i prema istim mjerilima, mogu ostvariti i osobe iz stavka 1. ovoga
članka čije su obiteljske kuće ili stanovi I., II. ili III. stupnja oštećenja,
i to bilo da su ostvarili ili će temeljem konačnog rješenja ostvariti pravo
na obnovu.

(6) Odredbe ovoga članka odgovarajuće se primjenjuju i na HRVI Domovinskog
rata i članove obitelji poginuloga, umrloga, zatočenoga ili nestaloga hrvatskog
branitelja koji se stambeno zbrinjavaju u obiteljskom domu kao članovi
obitelji vlasnika ili suvlasnika u ratu uništene ili oštećene obiteljske
kuće ili stana I., II., III., IV., V. ili VI. stupnja oštećenja".

Članak 6.

U članku 26. stavku 5. iza riječi: "stan" dodaju se riječi: "ili kredit",
a na kraju rečenice briše se točka, stavlja zarez i dodaju riječi: "odnosno
kredita".

Članak 7.

Ova Uredba stupa na snagu danom objave u "Narodnim novinama".

Klasa: 370-01/97-01/07
Urbroj: 5030107-98-1
Zagreb, 14. siječnja 1998.

Predsjednik
**mr. Zlatko Mateša**, v. r.

Uredba, NN 5/1998-57